b'\n_START_ARTICLE_\nYanqing\n_START_PARAGRAPH_\nYanqing (kinesisk: \xe5\xbb\xb6\xe5\xba\x86\xe5\x8c\xba, Hanyu pinyin: Y\xc3\xa1nq\xc3\xacng Q\xc5\xab) er et bysistrikt i den nordvestlige ytterrand av den kinesiske byprovinsen Beijing, foran og rundt et stykke av Jundufjellene._NEWLINE_Det har et areal p\xc3\xa5 ca. 2\xc2\xa0000 km\xc2\xb2 med ca. 276\xc2\xa0000 innbyggere med prim\xc3\xa6rbosettingstillatelse._NEWLINE_Distriktett har mange gamle gravm\xc3\xa6ler og huler. Blant dem er Guyajuruinene, med urgamle hulebosettinger._NEWLINE_Et s\xc3\xa6rlig viktig turistm\xc3\xa5l er en seksjon av Den kinesiske mur som er ved Badaling, en seksjon som er vel tilpasset bes\xc3\xb8kende og ligger gunstig til fra Beijing. Muren der er blitt omfattende restaurert og stedvis nesten fullstendig gjenoppbygd etter 1957. Dette var den f\xc3\xb8rste del av muren som ble tilgjengelig for turister etter at Folkerepublikken Kina ble proklamert. Det var hit den amerikanske president Richard Nixon med kone ble bragt av visestatsminister Li Xiannian den 24. februar 1972, under det bes\xc3\xb8k som innvarslet store forandringer av relasjonene mellom Beijing og Washington.\n_START_SECTION_\nJernbane\n_START_PARAGRAPH_\nB\xc3\xa5de Jingbaojernbanen og Dazhenjernbanen l\xc3\xb8per gjennom omr\xc3\xa5det.'